
26 Ιανουάριου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 180 


ΑΠΟΦΑΣΕΙΣ 

Αριθμ. 2822.10/4885/2 018 

Καθορισμός ύψους, δικαιούχων, όρων και προϋ¬ 
ποθέσεων χορήγησης επιδόματος γραφείου σε 
στελέχη Λ.Σ.-ΕΛ.ΑΚΤ. που τίθενται σε υπηρεσία 
γραφείου λόγω παθήματος κατά την εκτέλεση δι¬ 
ατεταγμένης υπηρεσίας και ένεκα αυτής. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α.Τηςπαρ ΣΤ'του άρθρου 127 του ν. 4472/2017 «Συ- 
νταξιοδοτικές διατάξεις Δημοσίου και τροποποίηση 
διατάξεων του ν. 4387/2016, μέτρα εφαρμογής των 
δημοσιονομικών στόχων και μεταρρυθμίσεων, μέτρα 
κοινωνικής στήριξης και εργασιακές ρυθμίσεις, Μεσο¬ 
πρόθεσμο Πλαίσιο Δημοσιονομικής Στρατηγικής 2018- 
2021 και λοιπές διατάξεις» (Α' 74), όπως ισχύουν. 

β. Του άρθρου 40 του ν. 849/1978 «περί παροχής κι¬ 
νήτρων δια την ενίσχυσιν της περιφερειακής και οικο¬ 
νομικής αναπτύξεως της Χώρας» (Α' 232). 

γ. Τις διατάξεις της παρ. 5 του άρθρου 1 του ν. 3554/ 
2007 «Εισοδηματική πολιτική έτους 2007, φορολογικές 
και άλλες διατάξεις» (Α' 80), όπως τροποποιήθηκαν με 
τις διατάξεις της παρ. 1 του άρθρου 16 του ν. 3938/2011 
«Σύσταση Γραφείου Περιστατικών Αυθαιρεσίας στο 
Υπουργείο Προστασίας του Πολίτη και άλλες διατάξεις» 
(Α'61). 

δ. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 «Κωδικοποίηση 
Νομοθεσίαςγιατην Κυβέρνηση καιτα Κυβερνητικά Όρ¬ 
γανα» (Α' 98). 

ε. Του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

στ.Του π.δ. 103/2014 «Οργανισμός Υπουργείου Ναυ¬ 
τιλίας και Αιγαίου» (Α' 170), όπως τροποποιήθηκε με την 
αριθμ. 2800.0/2745/2017 κοινή υπουργική απόφαση 
«Αναδιοργάνωση της Γενικής Διεύθυνσης Οικονομικών 
Υπηρεσιών του Υπουργείου Ναυτιλίας και Νησιωτικής 


Πολιτικής σύμφωνα με το άρθρο 58 του ν. 4438/2016 
(Α' 220)» (Β' 120). 

ζ.Του π.δ. 70/2015 «Ανασύσταση των Υπουργείων Πο¬ 
λιτισμού και Αθλητισμού, Υποδομών, Μεταφορών και Δι¬ 
κτύων, Αγροτικής Ανάπτυξης και Τροφίμων. Ανασύσταση 
του Υπουργείου Ναυτιλίας και Αιγαίου και μετονομασία 
του σε Υπουργείο Ναυτιλίας και Νησιωτικής Πολιτικής. 
Μετονομασία του Υπουργείου Πολιτισμού, Παιδείας και 
θρησκευμάτων σε Υπουργείο Παιδείας, Έρευνας και θρη¬ 
σκευμάτων, του Υπουργείου Οικονομίας, Υποδομών, 
Ναυτιλίας και Τουρισμού σε Υπουργείο Οικονομίας, 
Ανάπτυξης και Τουρισμού και του Υπουργείου Παρα¬ 
γωγικής Ανασυγκρότησης, Περιβάλλοντος και Ενέργειας 
σε Υπουργείο Περιβάλλοντος και Ενέργειας. Μεταφορά 
Γενικής Γραμματείας Βιομηχανίας στο Υπουργείο Οικο¬ 
νομίας, Ανάπτυξης και Τουρισμού» (Α' 114). 

η.Τηςυπ'αριθμ. Υ2/2015 απόφασηςτου Πρωθυπουρ¬ 
γού «Σύσταση θέσεων Αναπληρωτών Υπουργών και 
Υφυπουργών» (Β' 2076). 

Θ.Τηςυπ'αριθμ. Υ29/2015 απόφασης Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Οικονομικών Γεώργιο Χουλιαράκη » (Β'2168). 

ι.Του π.δ. 37/2012 «Καταστάσεις προσωπικού Λιμενι¬ 
κού Σώματος - Ελληνικής Ακτοφυλακής» (Α' 75). 

2. Το υπ'αριθμ. 2800.1/79515/2017 Εισηγητικό Σημεί¬ 
ωμα Γενικού Διευθυντή Οικονομικών Υπηρεσιών του 
ΥΝΑΝΠ. 

3. Το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του κρατικού 
προϋπολογισμού που για το οικ. έτος 2018 ανέρχεται 
στο ύψος των 22.100,00 ευρώ περίπου και για καθένα 
από τα επόμενα έτη του ΜΠΔΣ στο ύψος των 25.000,00 
ευρώ περίπου, οι οποίες θα αντιμετωπιστούν ως εξής: 

α. Οι δαπάνες του οικ. έτους 2018, ύψους 22.100,00 
ευρώ περίπου, από τις πιστώσεις του ΚΑΕ 0489 του προϋ¬ 
πολογισμού εξόδων του Ε.Φ. 41-140 «Αρχηγείο Λιμενι¬ 
κού Σώματος - Ελληνικής Ακτοφυλακής». 

β. Οι δαπάνες του 2019 ύψους 25.000,00 ευρώ περίπου 
και των επόμενων ετών του ΜΠΔΣ του ίδιου ύψους περί¬ 
που, θα αντιμετωπιστούν από τις πιστώσεις που θα εγκρί- 
νονται στα σχέδια Π/Υ εξόδων των αντιστοίχων ετών 
του ίδιου ως άνω Φορέα του Υπουργείου Ναυτιλίας και 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 80/26.01.2018 


Νησιωτικής Πολιτικής για το σκοπό αυτό και βρίσκονται 
εντός των ορίων του εγκριθέντος ΜΠΔΣ, αποφασίζουμε: 

Άρθρο 1 

Γενικά 

Στο εν ενεργεία στρατιωτικό προσωπικό του Λιμενικού 
Σώματος - Ελληνικής Ακτοφυλακής που τίθεται σε κατά¬ 
σταση υπηρεσίας γραφείου, σύμφωνα με τις διατάξεις 
των άρθρων 2, 4, 8 και 9 του π.δ. 37/09-04-2012 «Κα¬ 
ταστάσεις προσωπικού Λιμενικού Σώματος - Ελληνικής 
Ακτοφυλακής» (Α'75),λόγω παθήματος που αποδεδειγ¬ 
μένα επήλθε κατά την εκτέλεση διατεταγμένης υπηρεσί¬ 
ας και ένεκα αυτής, χορηγείται μηνιαίο επίδομα τριακο- 
σίων (300) ευρώ. Το ίδιο ως άνω επίδομα χορηγείται στο 
προαναφερόμενο προσωπικό καθ' όλο το χρόνο αποχής 
από τα καθήκοντά του, συνεπεία του τραυματισμού του 
κατά την εκτέλεση διατεταγμένης υπηρεσίας και ένεκα 
αυτής, από την ημέρα του παθήματος μέχρι την ημέρα 
αποκατάστασης της υγείας του, εφόσον επέλθει, γεγονός 
που θα προκύπτει από γνωμάτευση της Ανωτάτης του 
Ναυτικού Υγειονομικής Επιτροπής (εφεξής Α.Ν.Υ.Ε.). Η 
διαπίστωση της πάθησης ή του τραύματος κρίνεται με 
βάση τον Πίνακα Παθήσεων ή Νόσων του ν. 1813/1988 
«Τροποποίηση και συμπλήρωση της συνταξιοδοτικής 
νομοθεσίας και άλλες διατάξεις» (Α 243). 

Άρθρο 2 

Δικαιούχοι - Προϋποθέσεις χορήγησης 

Το ως άνω επίδομα του άρθρου 1 χορηγείται, σύμφω¬ 
να με όσα ορίζονται στο άρθρο 3, στο εν ενεργεία στρα¬ 
τιωτικό προσωπικό του Λιμενικού Σώματος -Ελληνικής 
Ακτοφυλακής, το οποίο: 

α. Έχει τεθεί, με απόφαση του αρμοδίου προς τούτο 
οργάνου, σε κατάσταση υπηρεσίας γραφείου, λόγω πα¬ 
θήματος που έλαβε χώρα κατά την εκτέλεση διατεταγμέ¬ 
νης υπηρεσίας και ένεκα αυτής, γεγονός που διαπιστώ¬ 
νεται κατόπιν διενέργειας σχετικής Ένορκης Διοικητικής 
Εξέτασης από Αξιωματικό Λ.Σ. -ΕΛ.ΑΚΤ. 

β. Απέχει από τα καθήκοντά του, συνεπεία τραυματι¬ 
σμού του, που επήλθε κατά την εκτέλεση διατεταγμένης 
υπη ρεσίας και ένεκα αυτής, γεγονός που διαπιστώνεται 
κατόπιν διενέργειας σχετικής Ένορκης Διοικητικής Εξέ¬ 
τασης από Αξιωματικό Λ.Σ. -ΕΛ.ΑΚΤ. 

Άρθρο 3 

Διαδικασία - Τρόπος Χορήγησης 

1. Μετά τον τραυματισμό στελέχους του Λιμενικού Σώ¬ 
ματος - Ελληνικής Ακτοφυλακής, που έλαβε χώρα κατά 
την εκτέλεση διατεταγμένης υπηρεσίας και ένεκα αυτής, 
διενεργείται είτε αυτεπαγγέλτως από την Υπηρεσία είτε 
μετά από αναφορά του παθόντος Ένορκη Διοικητική 
Εξέταση προς διαπίστωση των συνθηκών τραυματισμού 
και της σχέσης αυτού με την Υπηρεσία. 

2. Μετά την ολοκλήρωση της Ένορκης Διοικητικής 
Εξέτασης, το πόρισμα με το σχηματισθέντα φάκελο, 
διαβιβάζονται στο αρμόδιο Τμήμα της Διεύθυνσης 
Προσωπικού του Αρχηγείου Λιμενικού Σώματος - 
Ελληνικής Ακτοφυλακής. Απαραίτητη προϋπόθεση 
για την ολοκλήρωση του φακέλου της Ε.Δ.Ε. είναι η 


έκδοση της γνωμάτευσης της Α.Ν.Υ.Ε. σχετικά με την 
κατάσταση της υγείας του παθόντος. Η Διεύθυνση 
Προσωπικού, εφόσον συντρέχουν οι νόμιμες προϋ¬ 
ποθέσεις, διαβιβάζει την πρότασή της στη Διεύθυν¬ 
ση Οικονομικής Διαχείρισης του Αρχηγείου Λιμενικού 
Σώματος - Ελληνικής Ακτοφυλακής, η οποία μεριμνά 
για την έκδοση σχετικής απόφασης για τη χορήγηση 
του ανωτέρω επιδόματος. 

3. Η σχετική απόφαση διαβιβάζεται εν συνεχεία στον 
εκκαθαριστή αποδοχών προσωπικού Λ.Σ.-ΕΛ.ΑΚΤ., ο 
οποίος σε εφαρμογή αυτής χορηγεί αναδρομικά στους 
δικαιούχους το εν λόγω επίδομα ως ακολούθως: 

α) Στους τιθέμενους σε κατάσταση Υπηρεσίας Γραφεί¬ 
ου, από την ημερομηνία έκδοσης της απαραίτητης προς 
τούτο απόφασης. 

β) Στους απέχοντες από τα καθήκοντά τους, συμπερι¬ 
λαμβανομένων και των τιθέμενων σε κατάσταση Υπηρε¬ 
σίας Γραφείου, για το προ της απόφασης αυτής χρονικό 
διάστημα, αναλογικά και για το σύνολο του χρόνου απο¬ 
χής, από την ημέρα του παθήματος. 

4. Το επίδομα χορηγείται επίσης σε όποιον μετά την 
αποκατάσταση της υγείας του και την επιστροφή του 
στην Υπηρεσία, απέχει εκ νέου από τα καθήκοντά του, 
λόγω του αρχικού τραυματισμού ή παθήματος του, που 
έλαβε χώρα κατά την εκτέλεση διατεταγμένης υπηρεσί¬ 
ας και ένεκα αυτής, γεγονός που βεβαιώνεται από την 
Α.Ν.Υ.Ε.. Στην περίπτωση αυτή, η αλληλογραφία και ο 
σχηματισθείς φάκελος διαβιβάζονται στη Διεύθυνση 
Προσωπικού του Αρχηγείου Λιμενικού Σώματος - Ελλη¬ 
νικής Ακτοφυλακής και ακολουθείται η διαδικασία των 
παραγράφων 1,2 και 3. 

5. Εάν πρόκειται για χρόνο αποχής μικρότερο του μη¬ 
νάς, το επίδομα υπολογίζεται σε τόσα τριακοστά όσες οι 
ημέρες αποχής από την Υπηρεσία, μηνιαίως. 

6. Το επίδομα χορηγείται μέχρι την οικειοθελή ή αυ- 
τεπάγγελτη αποστρατεία (ιδίως λόγω έκδοσης σχετικής 
γνωμάτευσης της Α.Ν.Υ.Ε., κατάληψης από το εκάστοτε 
ισχύον όριο ηλικίας, συμπλήρωσης τριακονταπενταε- 
τούς πραγματικής υπηρεσίας, έκδοσης απόφασης από 
αρμόδιο Συμβούλιο Κρίσης κ.λπ.) ή απόταξη του δικαιού¬ 
χου από το Λιμενικό Σώμα - Ελληνική Ακτοφυλακή ή τη 
θέση αυτού σε κατάσταση μονίμου διαθεσιμότητας. Σε 
περίπτωση που ο δικαιούχος λάβει κανονική άδεια άνευ 
αποδοχών, το επίδομα περικόπτεται για το αντίστοιχο 
χρονικό διάστημα. 

Άρθρο 4 

Τελικές - Μεταβατικές διατάξεις 

Ι.Τοωςάνω επίδομα καταβάλλεται μέσω της τακτικής 
μισθοδοσίας του δικαιούχου. 

2. Όσοι έχουν τεθεί πριν και μετά την έναρξη ισχύος 
του ν. 4472/2017 (Α' 74) στην κατάσταση της Υπηρεσί¬ 
ας Γραφείου, για τους λόγους που ρητά αναφέρονται σ' 
αυτόν, καθώς και αυτοί που απείχαν μετά την έναρξη 
ισχύος του νόμου αυτού από τα καθήκοντά τους, υπό τις 
προϋποθέσεις του άρθρου 2, δύνανται να υποβάλλουν 
ιεραρχικά αίτηση στη Διεύθυνση Προσωπικού του Αρ¬ 
χηγείου Λιμενικού Σώματος -Ελληνικής Ακτοφυλακής, η 
οποία μεριμνά για τη συλλογή και αξιολόγηση των ανα- 

γκαίων στοιχείων και διαβιβάζει τη σχετική πρότασή της 
στη Διεύθυνση Οικονομικής Διαχείρισης του Αρχηγείου 
Λιμενικού Σώματος - Ελληνικής Ακτοφυλακής για την 
έκδοση της σχετικής απόφασης, εφόσον συντρέχουν 
οι προβλεπόμενες προϋποθέσεις για τη χορήγηση του 
επιδόματος και τηρούμενης της διαδικασίας του άρθρου 
3, από την ημέρα ισχύος του ν. 4472/2017. 

Άρθρο 5 
Έναρξη Ισχύος 

Η ισχύς της παρούσας απόφασης αρχίζει από της 
δημοσιεύσεώς της στην Εφημερίδα της Κυβερνήσεως. 


Από την έναρξη ισχύος της παρούσας καταργείται η υπ' 
αριθμ. 361.11/18415/6-4-2012 κοινή υπουργική από¬ 
φαση (Β' 1288). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 19 Ιανουάριου 2018 
Οι Υπουργοί 

Αναπληρωτής Ναυτιλίας και 

Υπουργός Οικονομικών Νησιωτικής Πολιτικής 

ΓΕΩΡΓΙΟΣ ΧΟΥΛΙΑΡΑΚΗΣ ΠΑΝΑΓΙΩΤΗΣ ΚΟΥΡΟΥΜΠΛΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 80/26.01.2018 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























